|  |
| --- |
| **Budapest Főváros VII. kerület Erzsébetváros Önkormányzata**  **Batóné Dr. Mácsai Gyöngyvér Jegyzői Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. július 2-ai rendkívüli ülésére**

|  |  |
| --- | --- |
| **Tárgy:** | Javaslat az eljárást lezáró döntések meghozatalára a „Bethlen Téri Színház felújítása” tárgyában indított közbeszerzési eljárással kapcsolatban |

**Készítette:**

dr. Szász Eleonóra

irodavezető-helyettes

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Név szerinti szavazás szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata mint Ajánlatkérő közbeszerzési eljárást indított a „Bethlen Téri Színház felújítása” tárgyban.

1. **Az eljárás adatai:**

**A közbeszerzési eljárás elnevezése:** „Bethlen Téri Színház felújítása - EKR000790952025”

**A közbeszerzési eljárás típusa**: Nemzeti, Kbt. 112. § (1) bekezdés b) pont szerinti, hirdetménnyel induló nyílt közbeszerzési eljárás

**A felhívás** (1. melléklet) **megjelenésének napja:** 2025.06.10.

**A megjelent felhívás száma:** KÉ -8425/2025

A felhívás és a közbeszerzési dokumentumok módosítására nem került sor.

**Az ajánlat értékelési szempontja:** legjobb ár-érték arány [Kbt. 76. § (2) bek. c) pont].

**Ajánlatok bontásának időpontja:** 2025.06.19. 10:00

1. **Előzmények:**

Az ajánlattétételi határidőig **2 db ajánlat került benyújtásra** a bontási jegyzőkönyvben (2. melléklet) rögzítettek szerint. Az ajánlatok:

**Ajánlattevő neve:** Contirent Építőipari és Szolgáltató Korlátolt Felelőségű Társaság (vezető ajánlattevő)

**Székhelye:** 2310 Szigetszentmiklós, Nyárfa utca 20.

**1. Mindösszesen nettó ajánlati ár (Ft):**

103 001 307 (árazott költségvetés 3. melléklet)

**2. Hátrányos helyzetű munkavállaló alkalmazása (fő) (min. 0 fő, maximum 3 fő):**

3

**3. A munkaterületen nyertes ajánlattevő ill. alvállalkozó által termelt hulladék szelektív gyűjtésének biztosítása (igen/nem):**

Igen

**4. A felhívás M.2.1. pontja szerinti szakember alkalmassági követelményen felüli szakmai többlettapasztalata (min. 0 max. 24 hónap):**

24

**5. A felhívás M.2.2. pontja szerinti szakember alkalmassági követelményen felüli szakmai többlettapasztalata (min. 0 max. 24 hónap):**

24

**6. A felhívás M.2.3. pontja szerinti szakember alkalmassági követelményen felüli szakmai többlettapasztalata (min. 0 max. 24 hónap):**

24

**7. A felhívás M.2.4. pontja szerinti szakember alkalmassági követelményen felüli szakmai többlettapasztalata (min. 0 max. 24 hónap):**

24

**Ajánlattevő neve:** Full House Project Korlátolt Felelősségű Társaság (vezető ajánlattevő)

**Székhelye:** 2144 Kerepes, Szőlő utca 17.

**1. Mindösszesen nettó ajánlati ár (Ft):**

128 503 672

**2. Hátrányos helyzetű munkavállaló alkalmazása (fő) (min. 0 fő, maximum 3 fő):**

0

**3. A munkaterületen nyertes ajánlattevő ill. alvállalkozó által termelt hulladék szelektív gyűjtésének biztosítása (igen/nem):**

Igen

**4. A felhívás M.2.1. pontja szerinti szakember alkalmassági követelményen felüli szakmai többlettapasztalata (min. 0 max. 24 hónap):**

24

**5. A felhívás M.2.2. pontja szerinti szakember alkalmassági követelményen felüli szakmai többlettapasztalata (min. 0 max. 24 hónap):**

24

**6. A felhívás M.2.3. pontja szerinti szakember alkalmassági követelményen felüli szakmai többlettapasztalata (min. 0 max. 24 hónap):**

24

**7. A felhívás M.2.4. pontja szerinti szakember alkalmassági követelményen felüli szakmai többlettapasztalata (min. 0 max. 24 hónap):**

24

**III. A benyújtott ajánlatok értékelése és bírálata:**

**a) Ajánlati biztosíték:**

Ajánlatkérő a felhívás VI.3.2) pontjában előírta, hogy az eljárásban való részvétel ajánlati biztosíték adásához kötött. Az ajánlati biztosíték mértéke: 1,5 millió Ft.

* A Bírálóbizottság megállapította, hogy a Contirent Kft. átutalással bocsátotta rendelkezésre az ajánlati biztosítékot, az átutalás igazolását ajánlata tartalmazza, az átutalás Ajánlatkérő számláján - határidőben - jóváírásra került.
* A Full House Project Kft. ajánlata átutalási megbízást nem tartalmaz, valamint Ajánlatkérő számlájára az ajánlattételi határidőig ajánlattevőtől utalás nem érkezett. Felvilágosítás kérés szükséges arról, hogy ajánlattevő milyen módon bocsátotta rendelkezésre az ajánlati biztosítékot.

**b) Ajánlatok bírálata:**

A Bírálóbizottság valamennyi ajánlattevő ajánlatát átvizsgálta, és hiánypótlási felhívás, felvilágosítás kérés kiküldését javasolta.

A Bírálóbizottság javaslata alapján az Ajánlatkérő hiánypótlási felhívást bocsátott ki 2025.06.20. napján 2025.06.24. 16:00 órai teljesítési határidővel. Mind a Contirent Építőipari és Szolgáltató Kft. ajánlattevő, mind a Full House Project Kft. ajánlattevő érintett volt a hiánypótlási felhívással (4. melléklet).

1. **Az ajánlatok végleges bírálata és értékelése:**

* **A Full House Project Korlátolt Felelősségű Társaság ajánlattevő hiánypótlást nem nyújtott be, ezért a Bírálóbizottság ajánlatának érvénytelenítését javasolja.**
* **A Contirent Kft. határidőben benyújtotta hiánypótlását. A hiánypótlás bírálata:**

Az ajánlattevő a hiánypótlást megfelelően teljesítette.

**V./ A Bírálóbizottság javaslatai az eljárás eredményére**

A Bírálóbizottság az alábbi eljárást lezáró döntések meghozatalát javasolja a Döntéshozónak:

* **A közbeszerzési eljárás eredményes.**
* **A Full House Project Kft. ajánlattevő ajánlata a Kbt. 73. § (1) bekezdésre tekintettel a Kbt. 73. § (6) bekezdés b) pont és a Kbt. 73. § (1) bekezdés alapján érvénytelen.**

Indokolás:

* Ajánlatkérő a felhívás VI.3.2) pontjában előírta, hogy az eljárásban való részvétel ajánlati biztosíték adásához kötött. Az ajánlati biztosíték mértéke 1,5 millió Ft volt. Ajánlattevő az ajánlati biztosítékot határidőre nem bocsátotta rendelkezésre, ezért ajánlata a Kbt. 73. § (6) bekezdés b) pont alapján érvénytelen.
* Ajánlattevő ajánlata a Kbt. 73. § (1) bekezdés alapján érvénytelen, ugyanis egyéb módon nem felel meg az ajánlati felhívásban és a közbeszerzési dokumentumokban, valamint a jogszabályokban meghatározott feltételeknek az alábbiak szerint: Ajánlattevő ajánlata hiánypótlási felhívás kibocsátását követően sem tartalmazza (ajánlattevő nem nyújtott be hiánypótlást) az alábbi dokumentumokat:

1. Az M.2.1); M.2.2); M.2.3) és M.2.4) pont szerinti szakemberek vonatkozásában nem kerültek benyújtásra – a felhívás III.1.3) pontjában és a közbeszerzési dokumentum 8. pontjában előírt – alábbi dokumentumok: a szakmagyakorlási jogosultságot szabályozó jogszabály szerinti, a szakmagyakorláshoz szükséges képesítési minimumot vagy azzal egyenértékű szakképzettséget igazoló okirat egyszerű másolatát; a szakemberek alkalmasságát és többlettapasztalatát alátámasztó szakmai önéletrajzok; a szakemberek saját kezűleg aláírt rendelkezésre állási nyilatkozatai.
2. A közbeszerzési dokumentum 8. pontjában előírásra került, hogy benyújtandó az ajánlatot, illetőleg az abban szereplő nyilatkozatokat aláíró ajánlattevő képviseletére jogosult személy(ek) aláírási címpéldánya, vagy a 2006. évi V. törvény 9. § (1) bekezdés szerinti aláírás minta egyszerű másolatban. Az előírt dokumentum nem került benyújtásra.
3. A Közbeszerzési Dokumentum 8. pontjában előírásra került, hogy az árazott költségvetés pdf formátumban is benyújtandó. Ajánlattevő excel formátumban benyújtotta költségvetését, aláírt, pdf formátumban azonban nem.
4. Az ajánlati felhívás III.1.2) pontjában, a G1) alkalmassági követelmény igazolására előírásra került, hogy benyújtandó ajánlattevő számlavezető pénzügyi intézményétől származó nyilatkozatot - attól függően, hogy az ajánlattevő mikor jött létre, illetve mikor kezdte meg tevékenységét, amennyiben ezek az adatok rendelkezésre állnak - az alábbi tartalommal: - az ajánlattevő mely számlaszámokkal rendelkezik; - számláján az ajánlati felhívás feladásától visszaszámított 24 hónapban volt-e 10 napot meghaladó sorbaállítás. Ajánlattevő a banki nyilatkozatot nem nyújtotta be.
5. Az ajánlati felhívás III.1.2) pontjában, a G2) alkalmassági követelmény igazolására előírásra került, hogy benyújtandó ajánlattevő/alkalmasságot igazoló szervezet a felhívás feladását megelőző kettő, mérlegfordulónappal lezárt üzleti évre vonatkozó teljes – általános forgalmi adó nélkül számított - árbevételéről szóló nyilatkozata a 321/2015. (X. 30.) Korm. rendelet 19. § (1) bekezdés c) pontja szerint. Ajánlattevő ezen nyilatkozatot nem nyújtotta be.
6. Az ajánlati felhívás III.1.3) pontjában, az M.1) alkalmassági követelmény igazolására előírásra került, hogy ajánlattevő referenciaigazolást köteles benyújtani. Referenciaigazolás nem került benyújtásra.
7. Az ajánlati felhívás III.1.3) pontjában, az M.3.1) és M.3.2) alkalmassági követelmény igazolására előírásra került ajánlattevő minőség biztosítása érdekében tett intézkedéseinek leírásaként köteles benyújtani az alkalmassági követelményeknek történő megfelelést igazoló tanúsítvány egyszerű másolati példányát vagy a 321/2015. (X. 30.) Kr. 24. § (3) bekezdése szerinti egyenértékű dokumentumot. Az előírt dokumentumok nem kerültek benyújtásra.

* **A Contirent Kft. ajánlata érvényes,** tekintettel arra, hogy ajánlattevő a felhívásban előírt kizáró okok hatálya alatt nem áll, alkalmasságát a felhívásban előírt módon igazolta, továbbá ajánlata megfelel mind a közbeszerzési dokumentumok, mind a vonatkozó jogszabályok rendelkezéseinek.
* **A közbeszerzési eljárás nyertese a Contirent Kft.,** tekintettel arra, hogy ajánlattevő nyújtotta be az értékelési szempontokra tekintettel legkedvezőbb ár-érték arányú érvényes ajánlatot.

Ajánlattevő – opciók nélküli – alapmennyiségre adott ajánlati ára (nettó 67.507.380, - Ft) a rendelkezésre álló fedezetre (nettó 94.500.000, - Ft) tekintettel is megfelelő.

A Pénzügyi és Kerületfejlesztési Bizottság döntési jogkörét Budapest Főváros VII. Kerület Erzsébetváros Önkormányzatának és Budapest Főváros VII. Kerület Erzsébetvárosi Polgármesteri Hivatal VI/17/2023. (XII. 11.) számú Közbeszerzési Szabályzata (a továbbiakban: Szabályzat) 1. számú melléklete (Felelősségi rend), valamint a Szabályzat V. Fejezet. 5.3 pontja alapozza meg.

*A közbeszerzésekről szóló 2015. évi CXLIII. törvény (a továbbiakban: Kbt.) 27. § (5) bekezdése értelmében az ajánlatkérő nevében az eljárást lezáró döntést meghozó személy nem lehet a bírálóbizottság tagja. Testületi döntéshozatal esetén a döntéshozó kizárólag tanácskozási joggal rendelkező személyt delegálhat a bírálóbizottságba. Testületi döntéshozatal esetében név szerinti szavazást kell alkalmazni.*

Kérem a Tisztelt Bizottságot az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2025. (VII. 02.) határozata a „Bethlen Téri Színház felújítása” tárgyú közbeszerzési eljárás során ajánlatok érvényessége/érvénytelensége tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a Bírálóbizottság az ajánlat érvényessége, érvénytelensége tárgyában tett javaslatát elfogadja, és a **„Bethlen Téri Színház felújítása”** tárgyú közbeszerzési eljárás során a **Contirent Kft. ajánlattevő ajánlatát érvényess**é nyilvánítja**, a Full House Project Kft. ajánlattevő ajánlata** a Kbt. 73. § (1) bekezdésre tekintettel a Kbt. 73. § (6) bekezdés b) pont és a Kbt. 73. § (1) bekezdés alapján **érvénytelen.**

Felelős: Niedermüller Péter polgármester

Határidő: 2025. július 2.

**II.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2025. (VII. 02.) határozata a „Bethlen Téri Színház felújítása” tárgyú közbeszerzési eljárás eredményességének megállapítása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a Bírálóbizottságnak az eljárás eredményessége tárgyában tett javaslatát elfogadja, és a **„Bethlen Téri Színház felújítása” tárgyú közbeszerzési eljárást eredményessé nyilvánítja**.

Felelős: Niedermüller Péter polgármester

Határidő: 2025. július 2.

**III.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2025. (VII. 02.) határozata a „Bethlen Téri Színház felújítása” tárgyú közbeszerzési eljárás tekintetében a közbeszerzési eljárás nyertesének megállapítása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a Bírálóbizottságnak az eljárás nyertese tárgyában tett javaslatát elfogadja, és a **„Bethlen Téri Színház felújítása” tárgyú közbeszerzési eljárás nyertesévé a Contirent Építőipari és Szolgáltató Korlátolt Felelőségű Társaság** (székhelye:2310 Szigetszentmiklós, Nyárfa utca 20.) **ajánlattevőt nyilvánítja az – opciók nélküli – alapmennyiségre adott nettó 67.507.380,- Ft összegű ajánlatával.**

Felelős: Niedermüller Péter polgármester

Határidő: 2025. július 2.

**IV.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2025. (VII. 02.) határozata a „Bethlen Téri Színház felújítása” tárgyú közbeszerzési eljárásra vonatkozó szerződés végleges szövege tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a **„Bethlen Téri Színház felújítása” tárgyú közbeszerzési eljárásra vonatkozó**, a jelen határozat mellékletét képező **kivitelezési** **szerződés végleges szövegét elfogadja.**

Felelős: Niedermüller Péter polgármester

Határidő: 2025. július 2.

Budapest, 2025. június 25.

Batóné dr. Mácsai Gyöngyvér

Jegyzői Iroda vezetője

**Mellékletek:**

Az előterjesztés mellékletei:

1. melléklet: ajánlati felhívás
2. melléklet: bontási jegyzőkönyv
3. melléklet: Contirent Kft. ajánlatából árazott költségvetés
4. melléklet: hiánypótlási felhívás
5. melléklet: Bírálóbizottság ülésének jegyzőkönyve

A határozati javaslat melléklete:

1. melléklet: Kivitelezési szerződés végleges szövege