# KIVITELEZÉSI SZERZŐDÉS

**„Bethlen Téri Színház felújítása”**

Amely létrejött egyrészről

**Budapest Főváros VII. kerület Erzsébetváros Önkormányzata**

Székhelye: 1073 Budapest, Erzsébet krt. 6.

Adószám: 15735708-2-42

Képviseli: Niedermüller Péter polgármester

mint Megrendelő (a továbbiakban **Megrendelő**)

valamint másrészről

Cégnév: **Contirent Építőipari és Szolgáltató Korlátolt Felelősségű Társaság**

Székhely: 2310 Szigetszentmiklós, Nyárfa utca 20.

Cégjegyzékszám: 13-09-225129

Adószám: 32191084-2-13

Képviselő neve: Vincze László ügyvezető

Számlavezető pénzintézet neve: Erste Bank Hungary Zrt.

Bankszámlaszám: 11600006-00000001-96888394

mint **Kivitelező** (továbbiakban: **Kivitelező),** (együtt a továbbiakban: **Felek**) között a mai napon az alábbi feltételek szerint:

**Előzmények**

Megrendelő, mint Ajánlatkérő **„Bethlen Téri Színház felújítása”** tárgyban, a közbeszerzésekről szóló 2015. évi CXLIII. törvény (továbbiakban: Kbt.) Harmadik Rész, 112. § (1) bekezdés b) pontja szerinti, nyílt közbeszerzési eljárást indított (EKR nyilvántartási szám: **EKR000790952025**). Megrendelő közbeszerzési eljárásban hozott döntése szerint **a közbeszerzési eljárás nyertese Kivitelező lett.** Felek a Kbt. 131. § alapján az alábbiak szerint állapodnak meg:

**1. A Szerződés tárgya**

**1.1.** A jelen kivitelezési szerződéssel (továbbiakban: **Szerződés**) Megrendelő megrendeli, Kivitelező pedig elvállalja a **„Bethlen Téri Színház felújítása” tárgyú közbeszerzési eljárásban meghatározott feladatok** (továbbiakban: **kivitelezési munkák**) elvégzését a Szerződésben rögzített kivitelezői díj ellenében.

**1.2.** A kivitelezési munkák **főbb mennyiségi adatai:**

**A Szerződés tárgya** a Bethlen Téri Színház (továbbiakban: Épület) fogadótereinek megújítása és energetikai korszerűsítése, melynek keretében építőmesteri bontások, tartószerkezeti munkák, építőmesteri és szakipari munkák, belsőépítészeti munkák, erősáramú munkák, gyengeáramú munkák és gépészeti munkák (továbbiakban: kivitelezési munkák) kerülnek elvégzésre. A kivitelezési munkákra a "LIFE Bauhausing Europe" program támogatása nyújt fedezetet. A "LIFE Bauhausing Europe" program célja az éghajlatváltozás és a zöld átállás globális kihívásaira adandó helyi szintű cselekvések (városnegyedek/kerületek és a közösségek kis léptékű kezdeményezéseinek) támogatása.

**A kivitelezési munkák összefoglaló leírása / a közbeszerzés mennyisége:**

A kivitelezési munkák célja az Épület közönségforgalmi területeinek belső megújítása nagyságrendileg nettó 230 m²-en. A kivitelezési munkák eredményeképpen mind esztétikailag, mind műszakilag megújul az előcsarnok, illetve a hozzá tartozó ruhatár és büfé, valamint az Épület energetikai korszerűsítésére is sor kerül, melynek hatására jelentős energiamegtakarítás fog realizálódni.

A kivitelezési munkák főbb mennyiségi adatai:

- a kivitelezési munkákkal érintett terület nettó 227,41 m²;

- bontási munkák: válaszfal bontás (76,3 m²), padlóburkolatok bontása (157 m²), álmennyezet bontás (23,8 m²);

- tartószerkezet: teherhordó falazat készítés (5,3 m²), egyhéjú tetőfedés profilos fémlemez elemekből (13 m²), acél kiváltószerkezet elemeinek gyártása és helyszíni szerelése (0,602 t);

- építőmesteri munkák: vakolás (128,5 m²), gipszkartonozás (195 m²), aljzatkiegyenlítés / padlóburkolás (143,7 m²), nyílászárók elhelyezése (19 db), belső festés (459 m²), padlószigetelés (28,9 m²), külső fal belső oldali hang- és hőszigetelése (154,5 m²);

- erősáram: lámpatestek (55 db) és áramköri vezetékek bontása (320 m), új kábelezés (790 m), új lámpatestek (80 db);

- gyengeáram: tűzjelző központ (1 db),

- érintésvédelem: villamos biztonsági felülvizsgálati mérés és jegyzőkönyv készítés (1 db);

- gépészet: szellőztetőberendezés kiépítése (1 db), épületgépészeti csővezeték szerelés (74 m), épületgépészeti szerelvények és berendezések szerelése (49 db).

Fenti műszaki tartalom az ún. **„alapmennyiség”**, mely mellett – az 1.3. pontban leírtak szerint – **„opciós mennyiség”** is rögzítésre kerül a Szerződésben.

Fenti leírás nem teljeskörű, részletes elvárások és részletes mennyiségi adatok – a Szerződés mellékletét képező - a Műszaki Dokumentációban találhatóak, melynek része Kivitelező árazott költségvetése és a tervdokumentáció.

**1.3. OPCIÓ:**

**Megrendelő 3 opcionális kivitelezési feladatot ír elő, az alábbiak szerint:**

- **Opció 1. (galéria):** Opcionális kivitelezési munkák a galéria helyiség bontási, építőmesteri, belsőépítészeti, erősáramú és gépészeti munkái. Az "opció 1. (galéria)" kivitelezési munkák részletes mennyiségi adatait Kivitelező árazott költségvetésének külön lapfülei (O1 jelöléssel) tartalmazzák.

- **Opció 2. (kültéri munkák):** Opcionális kivitelezési munkák a kültéri munkák, melyek az előkert felújítási munkálatai, azaz építőmesteri/bontási, építészeti és erősáramú munkák. Az "opció 2. (kültéri munkák)" kivitelezési munkák részletes mennyiségi adatait Kivitelező árazott költségvetésének külön lapfülei (O2 jelöléssel) tartalmazzák.

- **Opció 3. (mobíliák):** Opcionális kivitelezési munkák a mobíliák és az azzal kapcsolatos belsőépítészet. Az "opció 3. (mobíliák)" kivitelezési munkák részletes mennyiségi adatait Kivitelező árazott költségvetésének külön lapfülei (O3 jelöléssel) tartalmazzák.

Az opcionális kivitelezési feladatokra vonatkozó részletes elvárások és részletes mennyiségi adatok a Műszaki Dokumentációban találhatóak, melynek része Kivitelező árazott költségvetése és a tervdokumentáció.

**Az opcionális kivitelezési feladatok megrendelésére vonatkozó rendelkezések:**

* Az opció(k) lehívására Megrendelő – a szükséges forrás rendelkezésre állása esetén - a Szerződés megkötését követő 30 napon belül jogosult.
* Megrendelő nem vállal kötelezettséget az opció(k) lehívására.
* Megrendelő a rendelkezésre álló forrás ismeretében dönti majd el, hogy a 3 opcionális kivitelezési feladat közül melyet, vagy melyeket rendel meg / hív le.
* Az opció(k) lehívása alatt Megrendelő egyoldalú, írásos - e-mailben és postai tértivevényes küldeményben megküldött – nyilatkozata értendő, melyben felszólítja Kivitelezőt az opcionális rész(ek) kivitelezési munkálatainak elvégzésére.
* A teljesítési határidő az opciós mennyiség megrendelése esetén az opció(k) teljesítésének határidejét is magában foglalja.
* Az opciós feladat, az opciós kivitelezői díj a végszámlában kerül elszámolásra a Szerződés 4.4. pontjában foglaltak szerint.

**1.3.** Felek kijelentik, hogy **Kivitelező a jelen Szerződésben foglalt kivitelezői díj ellenében az 1.2. pontban foglalt Szerződéses Műszaki tartalom megvalósítására köteles**. Kivitelező – a Polgári Törvénykönyvről szóló 2013. évi V. törvény 6:244. § (1) és (2) bekezdése szerint - köteles elvégezni a Szerződéses Műszaki tartalom részét képező, de a kivitelezői díj meghatározásánál figyelembe nem vett munkát és az olyan munkát is, amely nélkül a mű rendeltetésszerű használatra alkalmas megvalósítása nem történhet meg (**többletmunka**). Kivitelező köteles továbbá elvégezni az utólag megrendelt, különösen tervmódosítás miatt szükségessé váló munkát is, ha annak elvégzése nem teszi feladatát aránytalanul terhesebbé (**pótmunka**).

A többletmunkát Kivitelező az átalánydíjas kivitelezői díj terhére köteles elvégezni, míg a pótmunka ellenértékére igényt tarthat Kivitelező.

**1.4.** A pótmunka csak abban az esetben válik a Szerződéses Műszaki Tartalom részévé, amennyiben annak elvégzését Megrendelő – jelen Szerződés 1.5. pontja szerint - megrendeli a Kivitelezőtől.

**1.5.** **Pótmunka igény felmerülése esetén Kivitelező és Megrendelő az alábbiak szerint köteles eljárni:**

* A pótmunka felmerülését/szükségességét Kivitelező haladéktalanul köteles jelezni Megrendelőnek. Kivitelező köteles Megrendelőnek benyújtani a pótmunka jogalapjára, az elvégzendő pótmunka műszaki tartalmára vonatkozó dokumentációt (kidolgozott műszaki változatokat) és a pótmunka árazott költségvetését (pótmunka díjigénye). Kivitelező köteles mellékelni az összes kapcsolódó rajzi dokumentumot (helyszínrajzi részlet, stb.), valamint minden olyan releváns dokumentumot, amelyek megalapozzák a pótmunka szükségességét (például szakhatósági állásfoglalások, emlékeztetők, jegyzőkönyvek, stb.).
* Megrendelő írásban köteles dönteni a pótmunka elrendeléséről vagy elutasításáról, valamint a pótmunka díjigényének elfogadásáról vagy elutasításáról. Megrendelő írásos döntése (pótmunka megrendelése) hiányában Kivitelező a pótmunkát nem kezdheti meg.
* Pótmunka megrendelése esetén Felek a Kbt. 141. §-a szerint kötelesek eljárni (szerződésmódosítás).
* Pótmunka szükségességét a Megrendelő is jelezheti a Kivitelező felé. Ebben az esetben Megrendelő Kivitelezőtől árajánlatot (pótmunka árazott költségvetését) kér benyújtani és azt követően dönt – írásban – a pótmunka díjigényének elfogadásáról és megrendeléséről, vagy el nem fogadásáról.
* A pótmunkák vonatkozásában Kivitelező külön pótmunkaszámlát jogosult benyújtani.

**1.6.** Teljesítés helye: **1071 Budapest VII. kerület, Bethlen Gábor tér 3.**

Kivitelező a munkaterületeket ismeri, annak elhelyezkedéséről és állapotáról tudomása van és ajánlatát ennek alapján tette meg.

**2. Teljesítési határidő**

**2.1.** A kivitelezés (a Szerződéses Műszaki Tartalom megvalósításának) **teljesítési határideje** **90 naptári nap** a munkaterület átadásától számítva. A munkaterület átadására a Szerződés hatályba lépésének napján kerül sor.

Megrendelő rögzíti, hogy a teljesítési helyen 2025. október 15. napját követően kivitelezési munkálatokat végezni nem lehet, tekintettel arra, hogy elkezdődik a színházi évad. Ezért a teljesítési határidő vonatkozásában az alábbi kiegészítő rendelkezés kerül előírásra: **Amennyiben jelen Szerződés hatályba lépésére (azaz mindkét fél általi aláírására) 2025. július 17. napját követően kerül sor, (így 90 naptári nap már nem áll rendelkezésre a teljesítésre), abban az esetben Megrendelő - a 2.1. pontban foglaltaktól („a munkaterület átadására a Szerződés hatályba lépésének napján kerül sor”) eltérve – a munkaterületet a színházi évad végeztével, 2026. január 2. napján adja át, mely munkaterület átadástól számítódik a 90 naptári napos teljesítési határidő.**

**2.2.** Előteljesítés megengedett. A teljesítés a Ptk. 6:247. § (2) bekezdése alapján történik, mely szerint határidőben teljesít a Kivitelező, ha az átadás-átvétel a Szerződésben előírt teljesítési határidőn belül megkezdődik. Sikeres műszaki átadás-átvételi eljárás esetében a teljesítés időpontja a műszaki átadás-átvétel megkezdésének napja.

A teljesítési határidő az opciós mennyiség megrendelése esetén az opció teljesítésének határidejét is magában foglalja.

**2.3.** A kivitelezési munkák készre jelentése után műszaki átadás-átvételi eljárást kell lefolytatni.

**2.4.** Határidőben teljesít a Kivitelező, ha az átadás-átvétel a Szerződésben előírt határidőn belül megkezdődött, kivéve, ha a Megrendelő a kivitelezési munkákat nem vette át. Amennyiben Kivitelező a kivitelezési munkát a Szerződésben kikötött határidőre nem fejezi be, nem adja át Megrendelő részére, minden naptári nap késedelem után a Szerződésben meghatározott napi késedelmi kötbért köteles megfizetni. A műszaki átadás-átvételi eljárás időtartama – amennyiben az eljárás a kivitelezési munkák átvételével zárul – nem számít bele a késedelem időtartamába. Nem tagadható meg az átvétel a kivitelezési munkák olyan jelentéktelen hibái, hiányai miatt, amelyek más hibákkal, hiányokkal összefüggésben, illetve a kijavításukkal, pótlásukkal járó munkák folytán sem akadályozzák a rendeltetésszerű használatot.

**2.5.** A műszaki átadás-átvétel eredményes lezárásának feltétele a 191/2009. (IX.15.) Korm. rend. 33. §-ban meghatározott – jelen Szerződés tekintetében értelmezhető és releváns - nyilatkozatok, dokumentumok, tanúsítványok, igazolások és útmutatók Megrendelő részére történő hiánytalan átadása.

**2.6.** Kivitelező köteles haladéktalanul értesíteni a műszaki ellenőrt és a Megrendelőt, ha olyan esemény vagy körülmény bekövetkezését látja előre, amely késleltetheti a határidőben történő végteljesítést.

**2.7**. Amennyiben Kivitelező rajta kívül álló okból a munkák szabályos és ütemes végzésében tőle elvárható legnagyobb gondosság mellett is akadályoztatva van, köteles ezt a műszaki ellenőrrel haladéktalanul írásban közölni és az akadályoztatás tényét és okát az építési naplóba bejegyezni. A közlést követően az akadályoztatás kezdetének és végének pontos dátumát Kivitelezőnek egyértelmű, objektív módon kell igazolnia (példának okáért felvett jegyzőkönyvvel, és/vagy fényképes dokumentációval) Megrendelő felé. Akadályközlés és érdemi igazolás hiányában Kivitelező teljesítési késedelembe esik és a késedelemből adódó jogkövetkezmények viselésére köteles.

**3. Kivitelezői díj**

**3.1.** A Kivitelezőt a jelen Szerződésben foglalt kötelezettségeinek teljesítéséért megillető **kivitelezői díj összege (szerződéses ellenérték)**:

* **Az ALAPMENNYISÉG tekintetében:**

**Nettó 67.507.380,- Ft + 27 % áfa, azaz bruttó 85.734.373,- Ft.**

* **Az OPCIÓS mennyiség tekintetében:**

**Opció1: Nettó 26.484.817,- Ft + 27 % áfa, azaz bruttó 33.635.717,- Ft.**

**Opció2: Nettó 5.402.810,- Ft + 27 % áfa, azaz bruttó 6.861.569,- Ft.**

**Opció3: Nettó 3.606.300,- Ft + 27 % áfa, azaz bruttó 4.580.001,- Ft.**

* **ALAPMENNYISÉG + OPCIÓS MENNYISÉG EGYÜTT (az ajánlat szerinti „Mindösszesen nettó ajánlati ár”, azaz a kivitelezői díj):**

**Nettó 103.001.307,- Ft + 27 % áfa, azaz bruttó 130.811.660,- Ft.**

* **Felek továbbá az alapmennyiség szerinti nettó kivitelezői díj 5 %-ának megfelelő mértékű tartalékkeretet kötnek ki. A tartalékkeret értéke ennek megfelelően:**

**Nettó 3.375.369,- Ft + 27 % Áfa, azaz bruttó 4.286.719,- Ft.**

A tartalékkeret kizárólag az építési beruházás teljesítéshez, a rendeltetésszerű és biztonságos használathoz szükséges munkák ellenértékének elszámolására használható fel. A tartalékkeret a szerződés teljesítése során szükségessé váló pótmunkákkal kapcsolatban szerződésmódosítás és új közbeszerzési eljárás nélkül használható fel, a szerződés 1.3-1.5. pontjában foglaltaknak megfelelően.

**3.2.** A Szerződés tárgyát képező kivitelezési tevékenység **NEM építési hatósági engedélyköteles**, ezért az Áfa fizetés tekintetében a 2007. évi CXXVII. törvény 142. § (1) bekezdés b) pontja szerinti **fordított ÁFA fizetés NEM alkalmazandó**.

**3.3.** A 3.1. pont szerinti **kivitelezői díj átalánydíj, mely fedezetet kell, hogy nyújtson a kivitelezési munkák teljes anyagköltségére és teljes munkadíjára**, valamint magában kell, hogy foglalja a munkaterületre való felvonulási költségeket, valamint minden, a Szerződéses Műszaki Tartalom megvalósításához, hiba és hiánytalan műszaki átadáshoz szükséges egyéb költségeket is. **A kivitelezői díj módosítására kizárólag a Kbt. előírásai szerint, pótmunka megrendelése esetén kerülhet sor.**

**3.4.** Kivitelező a Kbt. 136. § (1) bekezdése alapján vállalja, hogy

- nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

- a Szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

**3.5.** A Kbt. 136. § (2) bekezdése alapján külföldi adóilletőségű Kivitelező köteles a Szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet Kivitelezőre vonatkozó adatokat az országok közötti jogsegély igénybevétele nélkül.

**4. Pénzügyi feltételek, fizetési ütemezés**

**4.1.** A szerződés, az elszámolás és kifizetés pénzneme magyar forint (HUF).

**4.2.** Megrendelő a megvalósításhoz szükséges kivitelezői díjat a **LIFE Bauhausing Europe** pályázat keretében benyújtott, 101113886 – LIFE22-ENV-ES-LIFEBauhausingEurope azonosítószámú pályázatból finanszírozza.

**4.3.** Megrendelő **mind az opciós mennyiségek, mind az alapmennyiség szerinti nettó kivitelező díj legfeljebb 5%-ánák megfelelő mértékű előleg** igénylésére lehetőséget biztosít.

Az alapmennyiség vonatkozásában igénybe vett előleg a részszámlában, míg az opciós mennyiségek vonatkozásában igénybe vett előleg(ek) az opciós számlában kerül elszámolásra.

*Kivitelező a szerződésben foglalt* *alapmennyiség szerinti nettó kivitelezői díj …… %-ánák megfelelő mértékű előleget igényel.*

*Megrendelő az alapmennyiség szerinti nettó kivitelezői díj …… %-ánák megfelelő mértékű, azaz ………….. Ft + áfa előleget biztosít, a Kivitelező által kibocsátott előlegbekérő és előlegszámla ellenében.*

*Kivitelező az „Opció1” opciós mennyiségre vonatkozó nettó kivitelezői díj …… %-ánák megfelelő mértékű előleget igényel. Megrendelő az „Opció1” opciós mennyiségre vonatkozó nettó kivitelezői díj …… %-ánák megfelelő mértékű, azaz ………….. Ft + áfa előleget biztosít, a Kivitelező által kibocsátott előlegbekérő és előlegszámla ellenében.*

*Kivitelező az „Opció2” opciós mennyiségre vonatkozó nettó kivitelezői díj …… %-ánák megfelelő mértékű előleget igényel. Megrendelő az „Opció2” opciós mennyiségre vonatkozó nettó kivitelezői díj …… %-ánák megfelelő mértékű, azaz ………….. Ft + áfa előleget biztosít, a Kivitelező által kibocsátott előlegbekérő és előlegszámla ellenében.*

*Kivitelező az „Opció3” opciós mennyiségre vonatkozó nettó kivitelezői díj …… %-ánák megfelelő mértékű előleget igényel. Megrendelő az „Opció3” opciós mennyiségre vonatkozó nettó kivitelezői díj …… %-ánák megfelelő mértékű, azaz ………….. Ft + áfa előleget biztosít, a Kivitelező által kibocsátott előlegbekérő és előlegszámla ellenében.*

**4.4.** Kivitelező **az alapmennyiség vonatkozásában** - amennyiben igényel előleget **– 1 db előlegszámla, 1 db részszámla és 1 db végszámla benyújtására jogosult az alábbiak szerint**:

* Kivitelező az előleg összegéről előlegbekérőt állít ki, mely az építési munkaterület átadás-átvételét követő 5 napon belül nyújtható be. Az előleget Megrendelő az előlegbekérő beérkezését követően számított 8 naptári napon belül megfizeti Kivitelező részére, aki az előleg összegéről haladéktalanul kiállítja és Megrendelő részére eljuttatja az előlegszámlát.
* A részszámla 50%-os műszaki készültségnél nyújtható be az alapmennyiség szerinti nettó kivitelezői díj 50%-a összegében (előleg igénybevétele esetén csökkentve az előleg összegével).
* A végszámla 100 %-os műszaki készültségnél, a kivitelezési munkák sikeres műszaki átadás-átvételi eljárását követően nyújtható be az alapmennyiség szerinti kivitelezői díj fennmaradó összegében.

**Kivitelező a lehívott és teljesített opció(k) után 1 db előlegszámla és 1 db (vég)számla (opciós számla) benyújtására jogosult** az alábbiak szerint (azaz lehívott és teljesített opciónként 1 db végszámla nyújtható be):

* Az érintett opció(k)ra vonatkozó opciós számla az opciós mennyiség szerinti Szerződéses Műszaki Tartalom 100 %-ot elérő teljesítésének a műszaki ellenőr által történt igazolása alapján és a Megrendelő által aláírt teljesítésigazolás kiadását követően állítható ki, az opciós mennyiség szerinti nettó kivitelezési díj összegében.
* Megrendelő továbbá az opciós mennyiség szerinti kivitelezői díj legfeljebb 5%-ának megfelelő mértékű előleg igénylésére is lehetőséget biztosít, amennyiben az opció (vagy opciók) lehívásra kerülnek. Az opció(k) vonatkozásában előlegszámla benyújtására az alábbiak szerint van lehetőség: Opció (vagy opciók) lehívása esetén Kivitelező opciónként 1-1 db opciós előlegszámla benyújtására jogosult, az opció lehívását követően, a lehívott opció szerinti kivitelezői díj legfeljebb 5%-ánák megfelelő értékben. Kivitelező az előleg összegéről először előlegbekérőt kell, hogy kiállítson, mely az opció lehívását követő 5 napon belül nyújtható be. Az opciós előleget Megrendelő az előlegbekérő beérkezését követően számított 8 naptári napon belül megfizeti Kivitelező részére, aki az előleg összegéről haladéktalanul kiállítja és Megrendelő részére eljuttatja az előlegszámlát.

Az opciós előlegszámla az opciós (vég)számlából kerül elszámolásra, úgy, hogy az opciós (vég)számla díja csökkentésre kerül a kiszámlázott opciós előleg összegével.

**4.5.** Kivitelező által kiállított számláknak meg kell felelniük a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak. Kivitelezőnek a számlához csatolnia szükséges arra vonatkozó igazolást, hogy Kivitelező, valamint az adott teljesítés során igénybe vett alvállalkozó(k) köztartozásmentes adózónak minősülnek (a Nemzeti Adó- és Vámhivatal online elérhető köztartozásmentes adózói adatbázisban szereplés tényének igazolása, vagy amennyiben ebben nem szerepel, a Nemzeti Adó- és Vámhivatal által kiállított, 30 napnál nem régebbi nullás igazolás). **A köztartozásmentesség igazolásának hiányában a számlák kifizetésére nem kerülhet sor.**

**4.6.** Amennyiben Kivitelező a teljesítéshez alvállalkozót nem vesz igénybe, a kifizetést a Ptk. 6:130. § (1)-(2) bekezdése szerint teljesíti Megrendelő, a teljesítést követően benyújtott szerződésszerű és a jogszabályoknak megfelelő számla alapján, leigazolt szerződésszerű teljesítést/részteljesítést követően, 30 napon belül. Megrendelő a teljesítést (pénzügyi utalást) Kivitelező Erste Bank Hungary Zrt. banknál vezetett 11600006-00000001-96888394 számú számlájára, átutalással teljesíti.

**4.7.** Amennyiben Kivitelező a teljesítéshez alvállalkozót vesz igénybe, Megrendelő a kifizetést a 322/2015. (X.30.) Korm. rendelet 32/A. §-a szerint teljesíti az alábbiak szerint:

* Kivitelező legkésőbb a teljesítés elismerésének időpontjáig köteles nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat, hogy állítsák ki ezen számláikat.
* A Kivitelező a teljesítés elismerését követően állítja ki számláját, a számlában részletezve az alvállalkozói teljesítés, valamint a kivitelezői teljesítés mértékét.
* Az alvállalkozói számlában feltüntetett alvállalkozói teljesítés ellenértékét Megrendelő tizenöt napon belül átutalja a Kivitelezőnek.
* Kivitelező ezt követően haladéktalanul köteles kiegyenlíti az alvállalkozók számláit. Kivitelező köteles Megrendelőnek átadni az alvállalkozók kifizetését tanúsító átutalások igazolásainak másolatait.
* Kivitelező által benyújtott számlában megjelölt, fővállalkozói teljesítés ellenértékét Megrendelő tizenöt napon belül átutalja Kivitelezőnek.

**4.8.** Megrendelő a Szerződés teljesítésének elismeréséről (teljesítésigazolás) vagy az elismerés megtagadásáról legkésőbb Kivitelező teljesítésétől, vagy az erről szóló írásbeli értesítés kézhezvételétől számított tizenöt napon belül írásban köteles nyilatkozni. A teljesítésigazolás kiállítására a polgármester jogosult.

**4.9.** A Megrendelő a szerződésen alapuló ellenszolgáltatásból eredő tartozásával szemben csak a jogosult által elismert, egynemű és lejárt követelését számíthatja be (Kbt. 135. § (6) bekezdés).

**4.10.** Megrendelő fizetési késedelme esetén Kivitelezőt a Ptk. 6:155. §-a szerinti késedelmi kamat illeti meg.

**4.11.** A számlák akkor kerülnek befogadásra, ha azt Kivitelező az előírt formában és tartalommal a Kbt., a számviteli szabályok és Megrendelő által megadott, a támogatásra irányadó szempontok szerint bocsátotta ki.

**4.12.** Kivitelező köteles a Megrendelő részére az elszámolás benyújtását megelőzően minimum 15 nappal korábban megküldeni a részletes költségvetést munkanem szerinti bontásban.

**5. Kapcsolattartás, építési műszaki ellenőr**

**5.1. Megrendelő kijelölt kapcsolattartója:**

Név:

Titulus:

Tel:

E-mail:

**5.2. Kivitelező kijelölt kapcsolattartója:**

Név:

Cím:

Tel:

E-mail:

**5.3.** A Szerződés teljesítése során Felek kötelesek együttműködni, ennek keretében kötelesek egymást haladéktalanul értesíteni az érdekkörükben felmerülő, jelen Szerződésre kiható minden lényeges adatról, tényezőről és körülményről. Az együttműködés során tett intézkedéseket és nyilatkozatokat Felek az építési naplóban rögzítik.

**5.4.** Megrendelő a 191/2009. (IX. 15.) Korm. rendelet 16. § (1) bekezdés b) pontja szerinti kötelezettsége teljesítése okán építési műszaki ellenőrt bíz meg. Az építési műszaki ellenőr személyéről és elérhetőségéről Megrendelő a Szerződés megkötésekor tájékoztatja Kivitelezőt.

**5.5.** Megrendelő műszaki ellenőre a 191/2009. (IX. 15.) Korm. rendelet 16. § (3) bekezdése szerinti feladatokat látja el.

**5.6.** Megrendelő műszaki ellenőre megbízási szerződésében meghatározott rendszerességgel kivitelezői Kooperációs értekezletet hív össze, amelyen a Kivitelező nyilatkozatra jogosult képviselője köteles részt venni.

**6. Megrendelő kötelezettségei**

**6.1.** Megrendelő köteles a kivitelezés során a Kivitelező által felé intézett kérdésekre a lehető legrövidebb időn belül az építési naplóban vagy más írásos formában nyilatkozni.

**6.2.** Megrendelő építési műszaki ellenőre a munkák műszaki ellenőrzését folyamatosan végzi. Az ellenőrzés a munka végzését nem akadályozhatja.

**6.3.** Közművek:Megrendelő tájékoztatni köteles a Kivitelezőt bármilyen, a meglévő közműveket érintő munka megkezdése előtt valamennyi meglévő szolgáltatói létesítmény, közmű helyzetéről, így a csatornahálózat, telefon és elektromos vezetékek, felsővezeték tartó és közvilágítási oszlopok, víz-, gázvezetékek, és hasonlók helyzetéről, amennyiben a munkaterületen ilyenek találhatók.

**6.4.** Megrendelőnek a munkaterületet munkavégzésre alkalmas állapotban kell biztosítani.

**7. Kivitelező kötelezettségei**

**7.1.** Kivitelező a Szerződésben meghatározott kivitelezői díjért a Szerződéses Műszaki Tartalom szerinti kivitelezési munkákat köteles elvégezni a Szerződésben meghatározott teljesítési határidőre.

**7.2.** Kivitelező köteles megfelelni az építőipari kivitelezési tevékenységről szóló 191/2009. (IX.15.) Korm. rend. által a kivitelezővel szemben támasztott követelményeknek, valamint köteles rendelkezni valamennyi, a Szerződés teljesítéséhez esetlegesen szükséges engedéllyel, jogosultsággal, nyilvántartásba vétellel.

Kivitelező szerepel a 191/2009. (IX.15) Kr. szerinti, a Magyar Kereskedelmi és Iparkamara által vezetett építőipari kivitelezés végzésére jogosult cégek nyilvántartásában. **Nyilvántartási száma: 26B74977**

**7.3.** **Kivitelező a Szerződés megkötésének időpontjában, majd - a később bevont alvállalkozók tekintetében - a Szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a Szerződés teljesítésében**. Kivitelező a bejelentéssel együtt köteles a Megrendelőnek az alvállalkozó megnevezésén, adószámán, elérhetőségén, a képviseletre jogosult személyén túl az Kivitelezői teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni. A Kivitelező a Szerződés teljesítésének időtartama alatt köteles a Megrendelőt tájékoztatni az alvállalkozók bejelentésben közölt adatainak változásáról. Kivitelező köteles a Megrendelőnek az alvállalkozói teljesítést követően a Kivitelezői teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni.

Kivitelező a Szerződésbe foglaltan nyilatkozik arról, hogy a Szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.

**7.4.** Kivitelező az alvállalkozóval kötött szerződésben az alvállalkozó teljesítésének elmaradásával vagy hibás teljesítésével kapcsolatos igényeinek biztosítékaként legfeljebb a szerződés szerinti, általános forgalmi adó nélkül számított ellenszolgáltatás tíz-tíz százalékát elérő biztosítékot köthet ki.

**7.5.** Kivitelező a munkaterület átadás-átvételének napjától kezdve **elektronikus építési naplót köteles vezetni** az egész kivitelezésre érvényesen. Minden fontos adatot, amely az építkezéssel kapcsolatos, be kell vezetni az építési naplóba.

**7.6.** A munkaterületet Megrendelő ütemenként, az építési naplóba történő bejegyzéssel adja át. Az elkészült munkaszakaszokról Kivitelező – amennyiben pályázati felhívás/elszámolási útmutató előírja - a támogatási kérelem feltételeinek megfelelő felmérést készít.

**7.7.** Kivitelező felelős az építési területen végzett minden munkálat és építési módszer megfelelőségéért.

**7.8.** Kivitelezőnek az építési területet minden felesleges akadálytól mentes állapotban kell tartania és bármely eszközét, valamint a felesleges anyagokat raktároznia kell, vagy el kell azokat távolítania. Kivitelezőnek el kell takarítania és távolítania az építési területről minden törmeléket, hulladékot és ideiglenes létesítményt, amelyek a továbbiakban már nem szükségesek, különös tekintettel, ha az adott munkarészre vonatkozóan átadás-átvételre kerül sor. Az eszközök, anyagok elhelyezésekor a közlekedési utakat, kiürítési útvonalakat, tűzoltási felvonulási területeket, tűzvédelmi berendezéseket szabadon kell hagyni.

**7.9.** Kivitelező a sikeres műszaki átadás-átvételt követően köteles az építési területet tiszta és biztonságos állapotban elhagyni. Amennyiben Kivitelező ezen kötelezettségének az Átadás-átvételi Igazolás dátumától számított legkésőbb 10 napon belül nem tesz eleget, Megrendelő elvégeztetheti a feleslegessé vált anyagok és eszközök eltávolítását a Kivitelező költségére és kockázatára más vállalkozóval. Kivitelező jelen pont szerinti kötelezettségeinek nem vagy késedelmes teljesítése esetén a Megrendelő jogosult a Szerződéses szerinti késedelmi kötbér érvényesítésére.

**7.10.** Kivitelező a Szerződés aláírásakor köteles rendelkezni a 322/2015. (X. 30.) Korm. rendelet 26. §-ában előírt teljes körű **felelősségbiztosítással** (építés- és szerelésbiztosítás - C.A.R. vagy azzal egyenértékű), melynek mértéke **legalább 20 millió Ft/káresemény és legalább 40 millió Ft/biztosítási időszak**. A biztosítási időszaknak a kivitelezési időszakot le kell fedni, vagyis Kivitelezőnek a Szerződés teljesítésének teljes időtartama alatt rendelkezni kell az előírt felelősségbiztosítással. Az előírt felelősségbiztosítás fennállásának Megrendelő felé történő igazolása a munkaterület átadás feltétele.

**7.11.** Felek rögzítik, hogy az építési napló megnyitására a munkaterület átadásakor kerül sor, és azt a vonatkozó jogszabályi rendelkezések szerint kell naprakészen vezetni. Kivitelező köteles továbbá a kivitelezés, illetve a Szerződés teljesítése folyamán minden fontos és lényeges tényt, problémát, kérdést az építési naplóba az irányadó jogszabályi előírásoknak megfelelően bejegyezni.

**7.12.** Kivitelező köteles a Megrendelő által az építési naplóba tett bejegyzésekre 3 (három) munkanapon belül az építési naplóban válaszolni. Kivitelező köteles az észrevételeket, műszaki kifogásokat figyelembe venni, az esetleges hibákat kijavítani.

**7.13.** **Kivitelező a felhívás** **„II.2.5) Értékelési szempontok, Minőségi szempontokra” tett ajánlati vállalásai:**

* **2. Hátrányos helyzetű munkavállaló alkalmazása (fő) (min. 0 fő, maximum 3 fő): 3 fő**
* **3. A munkaterületen nyertes ajánlattevő ill. alvállalkozó által termelt hulladék szelektív gyűjtésének biztosítása (igen/nem): Igen**
* **4. A felhívás M.2.1. pontja szerinti szakember alkalmassági követelményen felüli szakmai többlettapasztalata (min. 0 max. 24 hónap): 24 hónap**

**A bemutatott szakember neve: Nagy Imre**

* **5. A felhívás M.2.2. pontja szerinti szakember alkalmassági követelményen felüli szakmai többlettapasztalata (min. 0 max. 24 hónap): 24 hónap**

**A bemutatott szakember neve: Márkus Zoltán Flórián**

* **6. A felhívás M.2.3. pontja szerinti szakember alkalmassági követelményen felüli szakmai többlettapasztalata (min. 0 max. 24 hónap): 24 hónap**

**A bemutatott szakember neve: Braun Tamás**

* **7. A felhívás M.2.4. pontja szerinti szakember alkalmassági követelményen felüli szakmai többlettapasztalata (min. 0 max. 24 hónap): 24 hónap**

**A bemutatott szakember neve: Székely Károly**

Kivitelező köteles bevonni a Szerződés teljesítésébe a fenti, a közbeszerzési eljárás értékelésébe bevont szakembereket, ennek elmaradása súlyos szerződésszegésnek minősül.

Amennyiben bizonyítást nyer, hogy Kivitelező nem vonja be a teljesítésbe a fenti szakembereket, vagy a Kbt. 138. § (4) bekezdésében foglaltakkal összhangban az értékeléskor figyelembe vett minden releváns körülmény tekintetében vele egyenértékű szakembereket, Megrendelő jogosult hibás teljesítési kötbért érvényesíteni, illetve a szerződést felmondhatja.

**7.14.** A hátrányos helyzetű munkavállaló alkalmazására vonatkozó vállalásnak Kivitelező az alábbiak szerint köteles eleget tenni:

Kivitelező a fentiek szerint 3 fő hátrányos helyzetű munkavállaló alkalmazására köteles a Szerződés teljesítés időtartama alatt. Felek hátrányos helyzetű munkavállaló alatt a foglalkoztatás elősegítéséről és a munkanélküliek ellátásáról szóló 1991. évi IV. törvény szerinti „hátrányos helyzetű munkavállót” és a „súlyosan hátrányos helyzetű munkavállalót” értik [57/B. § (4) bekezdés 1. és 2. pont]. Kivitelező köteles Megrendelőnek az alábbiak szerint igazolni a fenti kötelezettség teljesítését: Kivitelező köteles tájékoztatni Megrendelőt a hátrányos helyzetű munkavállaló személyéről és köteles bemutatni a munkavállaló hátrányos helyzetét igazoló dokumentumokat. Kivitelező köteles továbbá a hátrányos helyzetű munkavállaló szerződés teljesítésében történő közreműködésének időtartamát dokumentálni.

A környezetvédelmi szempontnak, szelektív hulladékgyűjtésre vonatkozó vállalásnak Kivitelező az alábbiak szerint köteles eleget tenni:

Igen vállalás esetén a következő hulladéktípusok gyűjtendők és szállítandók el szelektíven: papír, műanyag, fém és üveg.

Fenti minőségi értékelési szempontokra tett vállalások betartását Megrendelő műszaki ellenőre útján fogja ellenőrizni. Az ellenőrzés módja: műszaki ellenőr általi helyszíni ellenőrzés, mely időpontját előre nem jelenti be Megrendelő.

**7.15.** Ahogy a felhívás „III.2.2) A szerződés teljesítésével kapcsolatos feltételek” pontjában is előírásra került - **Kivitelező (az alkalmassági követelményekre bemutatott szakembereken túl) az alábbi szakértőket köteles bevonni a szerződés teljesítésébe:**

* **a 266/2013. (VII. 11.) Korm. r. 1. sz. melléklet VI. Felelős műszaki vezetés fejezet 1. rész 2. sor „építési szakterület” MV-É (vagy azzal egyenértékű) kategóriájú felelős műszaki vezetői jogosultsággal rendelkező szakember**

**Szakember neve, kamarai száma:**

**………………………………………………..**

* **a 266/2013. (VII. 11.) Korm. r. 1. sz. melléklet VI. Felelős műszaki vezetés fejezet 2. rész 5. sor „építményvillamossági szakterület” MV-ÉV (vagy azzal egyenértékű) kategóriájú felelős műszaki vezetői jogosultsággal rendelkező szakember**

**Szakember neve, kamarai száma:**

**………………………………………………..**

* **a 266/2013. (VII. 11.) Korm. r. 1. sz. melléklet VI. Felelős műszaki vezetés fejezet 2. rész 3. sor „építménygépészeti szakterület” MV-ÉG (vagy azzal egyenértékű) kategóriájú felelős műszaki vezetői jogosultsággal rendelkező szakember**

**Szakember neve, kamarai száma:**

**………………………………………………..**

**7.16.** Megrendelő az államháztartásról szóló 2011. évi CXCV. törvény 1. § 4. pont szerinti átlátható szervezettel köthet csak szerződést, ezért **Kivitelező kijelenti, hogy átlátható szervezetnek minősül.**

**8. Szerződést biztosító mellékkötelezettségek**

**8.1.** Megrendelő a Szerződés **késedelmes teljesítésével kapcsolatosan** a késedelmes naptári napokra **késedelmi kötbért** ír elő a Ptk. 6:186. § (1) bekezdése alapján, ha Kivitelező olyan okból, amelyért felelős, késedelembe esik. **Kötbérterhes határidő a kivitelezési munkák elvégzésének (a Szerződéses Műszaki Tartalom megvalósításának) a Szerződés 2.1. pontja szerinti határideje.** A késedelmi kötbér naptári napi összege **nettó 150.000,- Ft minden késedelmes teljesítéssel érintett nap után**.

A késedelem maximuma legfeljebb 30 naptári nap, melynek elérésénél Megrendelő jogosult a Szerződést felmondani.

Megrendelő a Szerződés **hibás teljesítésével kapcsolatosan** a hibás teljesítéssel érintett naptári napokra **hibás teljesítési kötbért** ír elő a Ptk. 6:186. § (1) bekezdése alapján, ha Kivitelező olyan okból, amelyért felelős, hibásan teljesít. **A hibás teljesítési** kötbér naptári napi összege **nettó 150.000,- Ft minden hibás teljesítéssel érintett nap után**.

Kivitelező köteles **meghiúsulási kötbért fizetni**, ha olyan okból, amelyért felelős, a Szerződés teljesítése meghiúsul. **A meghiúsulási kötbér mértéke az alapmennyiség szerinti nettó kivitelezői díj 30 %-a.**

**8.2.** **Jótállás:** Kivitelező a lakásépítéssel kapcsolatos kötelező jótállásról szóló 181/2003. (XI.5.) Korm. rendeletben meghatározottak szerinti jótállásra köteles.

A hivatkozott Korm. rendeletben nem szereplő tevékenységre/árura/anyagra vonatkozó kötelező jótállás 3 év.

A jótállási időszak kezdő napja a sikeres műszaki átadás-átvételt követő első nap, melyet jegyzőkönyvben kell rögzíteni. A jótállási időn belül a Kivitelező a Megrendelő által jelzett a hibák kijavítását 5 munkanapon belül megkezdi és műszakilag indokolt időtartam alatt befejezi. Ellenkező esetben Megrendelő jogosultak a munkát mással elvégeztetni a Kivitelező terhére.

**8.3.** Kivitelezőt jótállási kötelezettsége mellett a Ptk. szerinti szavatossági kötelezettség is terheli. Kivitelezőt terheli továbbá minden olyan jogszabályi rendelkezés is, mely a Szerződés tárgya szerinti Építménye, létrejövő művekre kötelező alkalmassági időt ír elő.

**9. Műszaki átadás-átvétel**

**9.1.** A Szerződésben meghatározott kivitelezési munkákat műszaki átadás-átvétellel kell lezárni a hatályos jogszabályok előírásainak megfelelően. Kivitelező a munkák befejezéséről és teljesítésre felajánlásáról az átadás-átvételi eljárás megkezdésére megjelölt időpont előtt legalább 8 nappal készre jelentésével értesíti Megrendelőt és építési műszaki ellenőrét, megjelölve a műszaki átadás-átvételi eljárás megkezdésének napját is.

**9.2.** Ha Megrendelő műszaki ellenőre a készre jelentést követően megállapítja, hogy a kivitelezési munkák befejeződtek és a mű rendeltetésszerű használatra alkalmas, akkor értesíti Kivitelezőt, hogy a műszaki átadás-átvételi eljárás lefolytatásának a Kivitelező által jelzett időpontban nincs akadálya, az megkezdhető a jelzett időpontban.

**9.3.** A jogszabályban megjelölt szervek meghívása műszaki átadás-átvételi eljárásra Kivitelező kötelezettsége.

**9.4.** A műszaki átadás-átvételi eljárás magában foglalja a megtekintést, a szemlét és a bejárást. Az eljárás során a Kivitelezőnek igazolnia kell, hogy:

* a munka a Szerződésben meghatározott követelményeknek és a hatósági előírásoknak, valamint az esetlegesen menetközben elrendelt megrendelői módosításoknak, változtatásoknak megfelelően elkészült,
* Kivitelezőnek megfelelőségi nyilatkozatot kell tennie az általa beépített anyagok, szerkezetek, berendezések, áruk, munkarészek megfelelőségére, valamint az elvégzett munkák szakszerűségére.

**9.5.** Feleknek a műszaki átadás-átvétel megállapításait a legalább 3 példányban és elektronikus formában is készülő jegyzőkönyvben kell rögzítenie, jegyzőkönyvnek tartalmaznia kell:

* lezárt e-napló letöltött tömörített tartalmát,
* a Kivitelező teljesítésének hiány- és hibamentességét vagy,
* a Megrendelő szerint még fennálló hibák, hiányok felsorolását és értékét,
* a Kivitelező nyilatkozatát arról, hogy a Megrendelő megállapításait elfogadja-e, ha nem, ennek indokait,
* ha a Megrendelő a művet a megállapított hibákkal, hiányokkal átveszi,
* Megrendelőnek a hibák, hiányok értékére, és azok kijavítására, pótlására szükséges határidőre vonatkozó javaslatát, amelyet Felek irányadónak tekintenek,
* az átadás-átvételre meghívottak és nyilatkozattételre jogosultak, illetve kötelezettek nyilatkozatai,
* a 191/2009. (IX.15.) Korm. rend. 32. § (5) bekezdésben foglaltakat.

**9.6.** Kivitelező szerződéses kötelezettségeinek teljesítési napja az eredményes műszaki átadás-átvételi eljárás lezárásának a napja. A műszaki átadás-átvételi eljárást jogszabályban meghatározott időtartamon belül [a Ptk. 6:247. § (2) bekezdése szerinti maximum 30 nap] be kell fejezni.

**9.7.** A műszaki átadás-átvétel lezárásának időpontjára Kivitelező a hatályos jogszabályok rendelkezéseit figyelembe véve, különösen az alábbi, Megrendelő és a műszaki ellenőr által észrevételezett, és az észrevételek szerint javított, végleges, és hiteles dokumentációt köteles átadni a műszaki ellenőrnek:

* megvalósulási tervdokumentáció, amely bemutatja a kiviteli tervdokumentáció tartalmával és részletességével megegyezően, a kiviteli tervdokumentáció alapján ténylegesen megvalósult műszaki tartalmat,
* kivitelezői és szabványossági nyilatkozat,
* beépített anyagokra, beépített és nem beépített berendezésekre vonatkozó anyagvizsgálati jegyzőkönyv, teljesítmény nyilatkozat stb.,
* jótállási tevékenységet végző szervezetek listája (Cég név, cím, telefon), karbantartási utasítások, jótállási jegyek (amennyiben releváns);
* egyéb eltakarásra kerülő berendezések jegyzőkönyvei (amennyiben releváns),
* valamennyi egyéb, jogszabályokban előírt, így különösen a 191/2009. (IX.15.) Korm. rendelet 33. § (1)-(3) bekezdései szerint előírt dokumentumok,
* minden a Műszaki ellenőr által előírt egyéb dokumentum, bizonylat, jegyzőkönyv stb., ami az elkészült létesítmény biztonságos és üzemszerű használatához elengedhetetlen.

A fenti dokumentumokat véleményezésre Kivitelező a műszaki átadás-átvétel megkezdésének időpontjára 2 papír alapú példányban köteles átadni az eljáró műszaki ellenőrnek.

**10. Teljesítési Igazolás**

**10.1.** A teljesítés elismeréseként Teljesítési Igazolás kiadására kerül sor, melyben Megrendelő műszaki ellenőre nyilatkozik, hogy a kivitelezés **a Szerződésnek megfelelően elkészült, illetve a megvalósult teljesítés a fizetési ütemezésben meghatározott százalékos értéket elérte**. A Teljesítés Igazolás a műszaki ellenőrnek és Megrendelő képviselőjének aláírásával érvényes.

**10.2.** A Teljesítés Igazolás kiadásának feltétele, hogy Kivitelező átadja Megrendelőnek, vagy műszaki ellenőrének az alábbi dokumentumokat:

* Jogerős hatósági engedélyek (amennyiben szükséges).
* Építési műszaki ellenőr igazolása a teljesítésről.
* Amennyiben Megrendelő kéri: Szállítólevelek a részletező kimutatásban szereplő tételekre vonatkozóan.
* Amennyiben Megrendelő kéri: A felhasznált anyagokra vonatkozó műbizonylat/használati útmutató; minőségi bizonyítvány; gyártó vagy forgalmazó által kiállított megfelelőségi nyilatkozat, egyéb minőséget tanúsító irat (jegyzőkönyvek, tanúsítványok, amennyiben releváns). Számlánként szükséges benyújtani őket. A dokumentumokat Kivitelező magyar nyelven, vagy szakfordító által elvégzett magyar nyelvű fordításban köteles biztosítani.
* Amennyiben Megrendelő kéri: Építési napló releváns oldalai.
* Amennyiben Megrendelő kéri: A költségvetés teljesített tételeiről készített felmérési napló.
* Nyilatkozat az alvállalkozói teljesítés mértékéről.
* Nyilatkozat az alvállalkozókat megillető ellenszolgáltatás teljesítéséről.

A fenti dokumentumok hiánytalan átadása a Teljesítés igazolás kibocsátásának és a számla kifizetésének feltétele.

**10.3.** A Teljesítés Igazolás alapján Kivitelező jogosult a kivitelezői díj Szerződésben meghatározott részének követelésére, a részszámla, végszámla benyújtására.

**10.4**. A Teljesítési Igazolást 2 példányban kell elkészíteni, amelyből egy példány a Kivitelezőé, egy példány a Megrendelőé.

**10.5.** Megrendelő a szerződés teljesítésének elismeréséről (Teljesítés Igazolás) vagy az elismerés megtagadásáról legkésőbb Kivitelező teljesítésétől vagy az erről szóló írásbeli értesítés kézhezvételétől számított tizenöt napon belül írásban köteles nyilatkozni. Ha Kivitelező írásbeli értesítésére (készre jelentés) Megrendelő a szerződésben az átadás-átvételi eljárás megkezdésére meghatározott határidőt követő tizenöt napon belül nem kezdi meg az átadás-átvételi eljárást, vagy megkezdi, de a szerződésben – a Ptk. 6:247. § (2) bekezdésére figyelemmel – meghatározott határidőben nem fejezi be, Kivitelező kérésére a teljesítésigazolást köteles kiadni.

**11. A kárveszély átszállása**

**11.1.** A kárveszélyviselés a sikeres műszaki átadás-átvétel lezárásával és a birtokba adással egy időben száll át Kivitelezőről a Megrendelőre.

**12. Elállás és felmondás Megrendelő részéről**

**12.1.** A Megrendelő jogosult a Szerződés felmondására, ha:

* a Kivitelező egyoldalúan felhagy a Szerződés megvalósításával, illetve félreérthetetlenül kinyilvánítva olyan szándékot mutat, hogy a továbbiakban nem tesz eleget Szerződés szerinti kötelezettségeinek;
* a Kivitelező késedelme következtében a késedelmi kötbér mértéke eléri a Szerződés szerinti maximális mértéket, vagy;
* elmarad a műszaki átadás-átvételi eljárás keretében rögzített hibajegyzékben foglaltak teljesítése a megállapított póthatáridőben vagy ilyen hiányában a felszólítás kézhezvételét követő 20 napon belül;
* a Kivitelező fizetésképtelenné válik, felszámolás-, végelszámolás indul ellene, hitelezőivel kényszer-egyezséget köt, vagy felszámolás alatt, illetve hitelezői javára és általuk kinevezett vezetés alatt folytatja tevékenységét, vagy bármilyen határozat születik, illetve esemény történik, amely (bármely alkalmazható jog szerint) hasonló hatást válthat ki, mint az itt felsoroltak bármelyike, vagy;
* a Kivitelező a Megrendelő előzetes hozzájárulása nélkül olyan alvállalkozót vesz igénybe, aki nem felel meg az alvállalkozókra meghatározott követelményeknek;
* Kivitelező elmulasztja az alvállalkozókra vonatkozó adatszolgáltatásnak a teljesítését, vagy Megrendelő haladéktalan tájékoztatását az alvállalkozóival kötött szerződésben kikötött ellenszolgáltatás teljesítéséről, vagy annak teljesítésének megtagadásáról;
* feltétlenül szükséges a szerződés olyan lényeges módosítása, amely esetében a Kbt. [141. §](https://www.opten.hu/optijus/lawtext/1031682#sid723456) alapján új közbeszerzési eljárást kell lefolytatni;
* a Kivitelező nem biztosítja a Kbt. [138. §](https://www.opten.hu/optijus/lawtext/1031682#sid711424)-ban foglaltak betartását, vagy a Kivitelező személyében érvényesen olyan jogutódlás következett be, amely nem felel meg a Kbt. [139. §](https://www.opten.hu/optijus/lawtext/1031682#sid714240)-ban foglaltaknak;
* az [EUMSZ](https://www.opten.hu/optijus/lawtext/1031682#sid256) 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az [EUMSZ](https://www.opten.hu/optijus/lawtext/1031682#sid256) 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis;
* Kivitelező a „2. Hátrányos helyzetű munkavállaló alkalmazása (fő) (min. 0 fő, maximum 3 fő)” értékelési szempontra és a „3. A munkaterületen nyertes ajánlattevő ill. alvállalkozó által termelt hulladék szelektív gyűjtésének biztosítása (igen/nem)” értékelési szempontra tett ajánlati vállalását három alkalomnál többször nem tartja be.

A fenti esetek vagy körülmények bármelyikének előfordulása esetén a Megrendelő azonnal felmondhatja a Szerződést és kiutasíthatja a Kivitelezőt az építési területről egy erről szóló értesítéssel.

**12.2.** A Megrendelő köteles a Szerződést felmondani, vagy - a Ptk.-ban foglaltak szerint - attól elállni, ha a Szerződés megkötését követően jut tudomására, hogy Kivitelező tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

**12.3.** Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

* a Kivitelezőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.
* a Kivitelező közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

**12.4.** Megrendelő felmondását követően Kivitelező köteles 5 napon belül az építési területet tiszta és biztonságos állapotban átadni és elhagyni.

**13. Felmondás Kivitelező részéről**

**13.1.** A Kivitelező jogosult a Szerződés felmondására, amennyiben:

* a Kivitelező nem kapja meg egy adott Teljesítési Igazolás alapján részére járó kifizetést a jelen Szerződésben meghatározott időtartam lejártát követő 30 napon belül,
* a Megrendelő 30 napig nem tesz eleget a jelen Szerződésben foglalt valamely lényeges kötelezettségnek.

**14. Ellenőrzések és auditok a magyar hatóságok által**

**14.1.** A Kivitelező köteles mindenféle korlátozástól mentesen lehetővé tenni, hogy a támogatást nyújtó szervezet, a Kormány által kijelölt belső ellenőrzési szerv, a fejezetek ellenőrzési szervezetei, a Magyar Államkincstár, egyéb arra jogosult hatóságok a Szerződéssel kapcsolatos dokumentumokat átvizsgálja vagy építési területi ellenőrzések által ellenőrizze a projekt kivitelezését és teljes auditot végezzen, ha szükséges, támogató számlázási dokumentumok, valamint bármilyen más, a projekt finanszírozásával kapcsolatos dokumentumok alapján.

A Felek kötelesek a Szerződés időtartama alatt, valamint azt követően is, kölcsönösen betartani a hatályos magyar és európai uniós adatvédelmi szabályokat, ideértve különösen, az információs önrendelkezési jogról és az információszabadságról szóló 2011. évi CXII. törvény, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.

Felek kijelentik, hogy a szerződéses jogviszonyukkal kapcsolatosan, annak eredményeként, illetőleg egyéb módon tudomásukra jutott mindazon információt, adatot, amely a másik Félre, így különösen annak üzleti, pénzügyi, társasági jogviszonyaira vonatkozik (továbbiakban: bizalmas információ), üzleti titokként kezelik, azokat harmadik félnek nem adják ki, illetve csak a Szerződés teljesítéséhez szükséges mértékben használják fel. Felek kijelentik, hogy az információs önrendelkezési jogról és az információszabadságról szóló 2011. évi CXII. törvény rendelkezései értelmében személyre vonatkozó személyes adatokat, különleges adatokat üzleti titokként kezelik, azokat harmadik félnek nem adják ki, illetve csak a Szerződés teljesítéséhez szükséges mértékben használják fel.

Felek kötelezettséget vállalnak arra, hogy a bizalmas információkat sem a Szerződés időbeli hatálya alatt, sem annak megszűnését követően nem teszik harmadik személyek számára hozzáférhetővé, vagy azokat egyéb, a Szerződés tárgyával össze nem függő módon nem használják fel, illetve azzal nem élnek vissza.

**15. Vegyes rendelkezések**

**15.1**. Felek a Szerződést a Kbt. 141. §-ában foglaltak szerint, írásban módosíthatják. Kivitelező kifejezetten nyilatkozik, hogy nem vesz igénybe a szerződés teljesítéséhez a közbeszerzési eljárásban előírt kizáró okok hatálya alatt álló alvállalkozót.

**15.2.** Felek megállapodnak abban, hogy jelen Szerződésből eredő esetleges vitáikat elsődlegesen tárgyalásos úton rendezik.

**15.3. A Szerződés hatályba lépése:** Jelen Szerződés a mindkét fél általi aláírás napján lép hatályba (amennyiben nem egy napon kerül sor az aláírásra, úgy a későbbi dátum az irányadó).

**15.4.** A jelen Szerződésben nem szabályozott kérdések tekintetében a Ptk., a Kbt., annak végrehajtási rendeletei és más vonatkozó magyar jogszabályok rendelkezései az irányadók.

Jelen Szerződést a Felek elolvasás és közös értelmezés után, mint akaratukkal mindenben megegyezőt, helyben hagyóan írják alá. A szerződés 4 eredeti példányban készült.

**A szerződés mellékletei:**

1. számú melléklet: Kivitelező Átláthatósági Nyilatkozata

2. számú melléklet: Alvállalkozó bejelentésére szolgáló nyilatkozatminta

3. számú melléklet: Alvállalkozói teljesítés lejelentésére szolgáló nyilatkozatminta

4. számú melléklet: Kivitelező felelősségbiztosítási kötvényének másolata

5. számú melléklet: Szerződéses Műszaki Tartalom: Kivitelező árazott költségvetései

6. számú melléklet: Szerződéses Műszaki Tartalom (külön fizikai csatolás nélkül)

Külön fizikai csatolás nélkül is a Szerződés részét képezi Kivitelező közbeszerzési eljárásban benyújtott ajánlata és a közbeszerzési eljárás iratanyaga.

|  |  |
| --- | --- |
| Budapest, 2025. …............... | Budapest, 2025. …............... |
| **…………………………………………** | **…………………………………………** |
| **Budapest Főváros VII. kerület Erzsébetváros Önkormányzata**  képviseli: Niedermüller Péter polgármester | **Contirent Építőipari és Szolgáltató Korlátolt Felelősségű Társaság**  képviseli: Vincze László ügyvezető |
| Megrendelő | Kivitelező |
| **Jogilag ellenőrizte:** | **Pénzügyi ellenjegyzés:** |
| Budapest, 2025. …............... | Budapest, 2025. …............... |
| **…………………………………………** | **…………………………………………** |

**Tóth János Nemes Erzsébet**

jegyző gazdasági vezető

**1. számú melléklet**

**Kivitelező Átláthatósági Nyilatkozata**

Alulírott **Vincze László,** mint a **Contirent Építőipari és Szolgáltató Korlátolt Felelősségű Társaság** (2310 Szigetszentmiklós, Nyárfa utca 20.)ügyvezetője nyilatkozom **büntetőjogi és polgári jogi felelősségem tudatában, hogy** **a nemzeti vagyonról szóló 2011. évi CXCVI. törvény 3. § (1) bekezdés 1. pontjának …..) alpontja alapján átlátható szervezetnek minősül:**

A **Contirent Építőipari és Szolgáltató Korlátolt Felelősségű Társaság** olyan belföldi jogi személy, amely megfelel a következő feltételeknek:

* tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, **a tényleges tulajdonos neve, lakcíme:**

**Vincze László (an.: Dányi Mária)**

**2310 Szigetszentmiklós, Nyárfa utca 20.**

* Magyarországon rendelkezik adóilletőséggel;

* nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak.
* a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a 2011. évi CXCVI. törvény 3. § (1) bekezdés 1. ba), bb) és bc) alpont szerinti feltételek fennállnak.

Kelt.: 2025. ………………………

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Vincze László**

**2. számú melléklet**

**Alvállalkozó bejelentésére szolgáló nyilatkozatminta**

Alulírott **………………..** mint a **……………… (………………………………….)** képviseletére jogosult személy a Kbt. 138. § (3) bekezdésével összhangban nyilatkozom, hogy **Budapest Főváros VII. kerület Erzsébetváros Önkormányzata „Bethlen Téri Színház felújítása”** tárgyú Szerződés teljesítése során az alábbi alvállalkozót[[1]](#footnote-1) kívánjuk igénybe venni:

**alvállalkozó megnevezése:**

**adószáma:**

**elérhetősége:**

**a képviseletre jogosult:**

**az alvállalkozó által ellátott tevékenység:**

**a Kivitelezői teljesítésen belül az alvállalkozói teljesítés várható százalékos aránya:**

**az alvállalkozói szerződés szerinti ellenszolgáltatás értéke:**

Nyilatkozom, hogy tudomásom van róla, hogy a Szerződés teljesítésének időtartama köteles vagyok a Megrendelőt tájékoztatni az alvállalkozók bejelentésben közölt adatainak változásáról, mely kötelezettségemnek haladéktalanul eleget teszek.

Kelt: …………………………………………

Az alvállalkozó fent közölt adataiban az alábbi változások történtek[[2]](#footnote-2):

**alvállalkozó megnevezése:**

**adószáma:**

**elérhetősége:**

**a képviseletre jogosult:**

**az alvállalkozó által ellátott tevékenység:**

**a Kivitelezői teljesítésen belül az alvállalkozói teljesítés várható százalékos aránya:**

**az alvállalkozói szerződés szerinti ellenszolgáltatás értéke:**

Kelt: …………………………………………

**3. számú melléklet**

**Alvállalkozói teljesítés lejelentésére szolgáló nyilatkozatminta**

Alulírott **………………..** mint a **……………… (………………………………….)** képviseletére jogosult személy a Kbt. 138. § (3) bekezdésével összhangban nyilatkozom, hogy a **Budapest Főváros VII. kerület Erzsébetváros Önkormányzata „Bethlen Téri Színház felújítása”** tárgyú Szerződés teljesítése során az alábbi alvállalkozói[[3]](#footnote-3) teljesítés történt meg:

**alvállalkozó megnevezése:**

**adószáma:**

**elérhetősége:**

**a képviseletre jogosult:**

**az alvállalkozó által ellátott tevékenység:**

**a Kivitelezői teljesítésen belül az alvállalkozói teljesítés tényleges százalékos aránya:**

**alvállalkozó felé ellenszolgáltatás kifizetésének időpontja:**

**az alvállalkozónak kifizetett ellenszolgáltatás értéke:**

Kelt: …………………………………………

**4. számú melléklet**

**Kivitelező felelősségbiztosítási kötvényének másolata**

**5. számú melléklet**

**Kivitelező árazott költségvetései**

1. Minden igénybe venni kívánt alvállalkozóra külön kitöltendő. [↑](#footnote-ref-1)
2. Csak abban az esetben kell kitölteni, ha az alvállalkozói bejelentésben tett adatok változtak. [↑](#footnote-ref-2)
3. Minden igénybe venni kívánt alvállalkozóra külön kitöltendő. [↑](#footnote-ref-3)